OpenLLM-France/wikimedia huggingface dataset:
# Gure Irratia

Gure Irratia euskarazko irrati-katea da, Lapurdin egoitza nagusia daukana eta Ipar Euskal Herri osorako emititzen duena (106,6 eta 90,5 FM).
24.500 entzule inguruan dituzte.

## Historia

1981eko abenduan hasi zen emititzen, Entzun Ikus elkartearen eskutik. Sorrera Milafranganko (Lapurdi) etxe batean izan zen arren, 1997an Baionako egoitza batera aldatu ziren eta gaur egun Uztaritzeko Landagoien gunean kokatzen da irratia. Aipatu beharra dago Uztaritzera 2006ko apirilean mugitu baziren ere, urte hartako abenduan izan zen sute baten ondorioz egoitza guztiz suntsituta geratu zela. Behin obrak eta konponketak bukatuta, 2009ko azaroan itzuli ziren berriz, tarte horretan euren jarduna herriko etxeak utzitako gela batzuetan burutu ostean. Bestalde, irratiaren behin betiko legeztapena 1984. urtean gertatu zen.
Hasiera batean, lehenengo asmoa Ipar Euskal Herri osorako emisora izatea bazen ere, Lapurdira mugatu beharra izan zuten lege eta lizentzia aferak tarteko. Behar horiei erantzuteko, urte bat beranduago, 1982an, sortuko ziren hain zuzen ere Irulegiko Irratia eta Xiberuko Botza, Behe Nafarroan eta Zuberoan hurrenez hurren, eta beranduago, Antxeta irratia.
Gure Irratia Euskal Irratiak federazioaren baitan dago. Azken hori, 1999an sortu zen eta lehenago aipaturiko lau irratiak osatzen dute. Irrati horien programazioaren gehiengoa, %80 gutxi gora behera, elkarlanean eramana eta partekatua da, nahiz eta, irrati bakoitzak badituen euren eduki propioa garatzeko tarteak ere.

## Sariak

* Argia Sariak 2022.Merezimenduzko Argia Saria (2022)

## Erreferentziak

* 1 2 «Argia Sariak 2022» Argia (Noiz kontsultatua: 2023-01-26).

## Ikus, gainera

* Euskal Irratiak
* Euskarazko irrati kateak

## Kanpo estekak

* Gure Irratiaren webgunea
* Euskal Irratiak
* Datuak: Q12258791
# Irulegiko irratia

Irulegiko irratia kudeatzen duen elkartea 1981ko azaroan sortu zen, eta lehen emankizunak urte hondarrean zabaldu zituen Nafarroa Beherean den Irulegi herriko Menta etxaldetik.
Bi helburu nagusirekin sortu zen irratia: alde batetik, Euskal Herriko barneko aldearen bizitza sustatzea komunikazio tresna parte-hartzaile baten bidez eta, bestetik, kinka txarrean den euskarari merezi duen premiazko tokia eskaintzea komunikabideetan.
Entzun eremua eta entzule kopurua emendatu da urtetik urterat: gaur egun antena nagusiak (91,8 Mhz) eta hiru errepikagailuek (Aiherran 97,4tan Donapaleun 94,2tan eta Alduden 100,7tan) irrati emankizunak hedatzen dituzte Nafarroa Behere osoan, Lapurdi barnealdean eta Baiona-Angelu-Miarritzen. Duela zenbait urte SIADECOk egin inkestaren arabera, 21.000 entzule zituen irratiak.
Denetariko programazioa segurtatzen dute irratiko 10 langileek eta horiekin ari diren 60 laguntzaileek (herrietako berriketariak, kiroletako kolaboratzaileak, kronika egileak eta emankizun egileak). Gainera 300 jendek laguntzen dute urteko sostengu kanpaina egiten Nafarroa Behereko 70 herrietan.
Azken urte hauetan elkarlana handituz joan da Xiberoko Botzarekin eta Gure Irratiarekin. Hirurek elkarrekin sortu dute Euskal Irratiak izeneko federazioa. Geroztik sortu den Antxeta irratia ere federazioko kide da.

## Sariak

* Argia Sariak 2022.Merezimenduzko Argia Saria (2022)

## Erreferentziak

* 1 2 «Argia Sariak 2022» Argia (Noiz kontsultatua: 2023-01-26).

## Ikus, gainera

* Euskarazko irrati kateak

## Kanpo estekak

* Irulegiko irratiaren webgunea
* Euskal Irratiak
* Datuak: Q12259767
# Danae (Tintoretto)

Danae Tintoretto Italiako Errenazimenduko margolariaren margolan bat da, 1570ean egina. Buckinghamgo dukeen eskuetan egon zen XVIII. mendean. Ondoren Fernando III.a Germaniako Erromatar Inperio Santukoaren bilduman egon zen. 1811an estatu frantsesak erosi zuen. Gaur egun Lyongo Arte Ederren Museoan dago, Frantzian.

## Gaia

Margolanean azaltzen den eszena Ovidioren Metamorfosiak liburutik hartu zuen egileak. Danaeren aita Akrisiok, Argosko erregeak, Delfosko orakuluaren profezia entzun zuen; horren arabera bere heriotza bere bilobak eragingo zuen. Horregatik, alaba gaztelu bateko dorrean giltzapetu zuen, patuaren aurka bere burua babesteko. Akrisioren amarruak ez zuen funtzionatu, Zeusek dorrean ernaldu baitzuen Danae urrezko txanpon gisa. Lotura horretatik sortuko zen Perseo, gaztetan, profeziak iragarri zuen bezala, bere aitona ustekabean hilko zuena.

## Deskribapena

Tamainua 142 x 182 zm.koa da.
Gaia ohikoa izan zen garaiko margolaritzan baina Tintorettok modu berri batez azaldu zuen. Tradizioaren arabera, Danae biluzik agertzen da, ohe baten gainean etzanda. Tizianoren Danaen bezala, eszenan beste pertsonaia bat dago, neskame bat, zerutik urrezko txanponak erortzen diren bitartean. Eta hor amaitzen dira antzekotasunak. Tintorettoren margolanean eszena ez da batere poetikoa. Protagonista, prostituta bat izango balitz bezala, txanponak zenbatzen ikusten dugu. Ez da kasuala modelua Veneziako kortesana bat izatea, Veronica Franco olerkaria. Aldi berean, neskameak ere laguntzen dio txanponak biltzen.
Obrako elementu harrigarri bat beheko ezkerreko izkinan ikusten den zakur lokartua da. Zakurra ezkontzako fideltasunaren sinbolo gisa interpretatu daiteke. Zentzu horrekin erabili zuen Jan van Eyckek Arnolfini senar-emazteen erretratua lanean.
Tintorettok emakume ilehoriaren arketipo femeninoa erabili zuen maiz bere mitologia-lanetan eta Itun Zaharrekoetan, koadro honetan ikus daitekeen bezala.

## Erreferentziak

* ↑ Pierluigi de Vecchi (1974). La obra pictórica completa de Tintoretto. Noguer argitaletxea. ISBN 84-279-8741-2.
* ↑ https://kuadros.com/es-es/products/danae-tintoretto?srsltid=AfmBOooeQdnfZuNesOOZzNni_gibTk0XQdDIDVVNsoHh5QhdetS5wpbR
* ↑ Víctor Nieto (1993). Tintoretto, 93.or.

## Ikus, gainera

* Danaë (Rembrandt)
* Danaë (Klimt)

## Kanpo estekak

* (Gaztelaniaz):Margolanaren katalogazioa Pradoko Museoan.
* Datuak: Q3013303
* Multimedia: Danae by Jacopo Tintoretto / Q3013303
# Chantal Kehrig

Chantal Kehrig Cottençon (Angulema, 1968ko urriaren 29a) lapurtar politikari ezkertiarra da.
Hendaiako zinegotzia izan zen 2015ean Pirineo Atlantikoak departamenduko kontseilari Hendaia-Hegoko Euskal Itsasbazterra kantonamendua ordezkatuz. 2021ean, Frederic Tranche Hendaiako axuantarekin batera Gauche 64 departamenduko ezkerraren koalizioaren izenean aurkeztu zen bozetara.

## Erreferentziak

* ↑ «Eskumen soziala da lehentasuna» Berria 2021-06-18 CC BY-SA 4.0 lizentziapean.

## Kanpo estekak

* Datuak: Q63766239
# Venus Miloskoa

Venus Miloskoa, Antzinako Greziako eskultura helenistikoko estatua adierazgarri eta ezagunenetakoa.
Afrodita Miloskoa du berezko izena, baina Venus Milosko gisa da ezagunagoa. Azken finean, jainkosa bera irudikatzen du, maitasunaren eta edertasunaren jainkosa: greziar mitologian, Afrodita, eta, erromatar mitologian, Venus.
Yórgos Kendrotás nekazariak aurkitu zuen 1820an, Milosen, Ziklade uharteetan. Frantziar ofizial batek erosi zuen, Rivièreko markesaren diru-laguntzaz. Markesak Luis XVIII.a Frantziakoari oparitu zion, eta hark Louvre museoari eman zion dohaintzan.
Egilea ezezaguna da, baina Alexandro Antiokiakoa izan litekeela uste da. K.a. 130. eta 100. urteen artean egina omen da. 211 cm garai da, eta marmol zuria du materiala. Estatua zenbait zati bereizitan landu zuen egileak, eta atalak elkartu zituen gero. Besoak ez dira sekula aurkitu. Bere garaian, bitxiak zituen jainkosak (besokoa, belarritakoak eta diadema antzekoa), bitxi horiek estatuari lotzeko zuloek adierazten dutenez.
Antonio Climent Carbó idazlearen arabera, «errealismoa, naturalismoa, lasaitasuna eta tristura» transmititzen ditu estatuak. Errealismoa eta naturaltasuna jarrerak adierazten du gehienbat, zutik baina belaun bat erdi tolestua du emakumeak. Jarrera eta begirada pasiboak lasaitasuna adierazten dute, eta aurpegiak, aldiz, tristura. Aipagarria da estatuak adierazten duen mugimendua ere. S itxurako eskemak, aldakaren bihurguneak eta, gerritik behera, kurbaz beteriko mantuak ematen diote mugimendu-sentsazio hori.

## Kanpo estekak

* (Italieraz) Louvre museoko Venus Milokoaren web-orria
* Datuak: Q151952
* Multimedia: Venus de Milo / Q151952

## Erreferentziak

* ↑ Berria. Estilo Liburua. .
# Aaiun

Aaiun (arabieraz: العيون‎, al-ʿUyūn, amazigeraz: ⵍⵄⵢⵓⵏ, Leɛyun, gaztelaniaz: El Aaiún) Mendebaldeko Sahara lurralde disputatuko hiri jendetsuena da. Marokok okupatua, Aaiun-Sakia el-Hamrako eskualdeko hiriburua eta hiri nagusia da. 2009an 194.668 biztanle zituen; biztanle kopurua azken urteetan asko hazi da, Marokoko Gobernuak kolonoak ekarrita.

## Etimologia

Aaiun izenaren esanahia «iturbegiak» edo «iturriak» da, arabieraz.

## Klima

Datu klimatikoak (Aaiun) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 20 | 20 | 22 | 22 | 22 | 24 | 26 | 28 | 27 | 25 | 24 | 20 | 23 |
| Batez besteko tenperatura (ºC) | 16 | 17 | 19 | 18 | 20 | 21 | 23 | 25 | 24 | 22 | 20 | 17 | 20 |
| Batez besteko tenperatura minimoa (°C) | 12 | 13 | 16 | 15 | 16 | 18 | 20 | 21 | 20 | 18 | 16 | 13 | 17 |
| Pilatutako prezipitazioa (mm) | 17.97 | 18.51 | 6.74 | 2.54 | 3.21 | 0.31 | 0.0 | 0.0 | 1.21 | 7.47 | 16.90 | 18.60 | 93.46 |
| Prezipitazio egunak (≥ 1 mm) | 3 | 3 | 1 | 1 | 1 | 1 | 1 | 1 | 0 | 2 | 1 | 3 | 18 |
| Iturria: Weatherbase ||||||||||||||

## Herri eta hiri senidetuak

* Aljer, Aljeria
* Almería, Espainia
* Málaga, Espainia
* Avilés, Espainia
* Sorrento, Italia
* Montevideo, Uruguai
* Caracas, Venezuela

## Erreferentziak

* ↑ Euskaltzaindia. Ekialde Hurbileko eta Ipar Afrikako toponimia. .
* ↑ (Ingelesez) Stefan Helders (2009). Morocco - largest cities (per geographical entity), World Gazetteer.
* ↑ Weatherbase. Historical Weather for El Aaiún. .
* ↑ Sahara Press Service. (30-10-2011). Renewing the twining agreement between Central Algiers and Wilaya of El Aaiun. .
* ↑ Ayuntamiento de Almería. Ciudades Hermanadas. .
* ↑ Ayuntamiento de Málaga. Official website for Malaga's candidature for European capital of culture in 2016. .
* ↑ Aviles.es. Balance del viaje realizado por representantes municipales al Sahara. .
* ↑ Montevideo.gub.uy. (2009-12-13). Hermanamiento de Montevideo y El Aaiún. .

## Kanpo estekak

* Datuak: Q47837
* Multimedia: El Aaiún / Q47837
# Pafnuti Txebyxev

Pafnuti Lvovitx Txebyxev (Okatovo, Kaluga, 1821eko maiatzaren 16a - San Petersburgo, 1894ko abenduaren 8a) errusiar matematikari bat izan zen, ezaguna probabilitate teorian egin zituen ekarpenengatik, hala nola Txebixeven desberdintza.

## Bizitza

Bederatzi anai arreba zituen familia baten baitan jaioa, hasieran etxean bertan hezia izan zen. Gurasoek karrera militarra egitea nahi izan zuten ere, azkenean akats fisiko batengatik ideia baztertu behar izan zuten. Familia Moskura aldatu eta bertako unibertsitatean hasi zen matematika ikasten, txikitatik erakutsi zuen joerari jarraiki. Doktoregoa San Petersburgoko Unibertsitatean lortu eta bertan eman zituen hainbat urte irakaskuntzan eta ikerketan. Zientzia akademia eta elkarte anizteko kide ere izan zen.

## Erreferentziak

* ↑ Errusieraz Пафну́тий Льво́вич Чебышёв, pɐfˈnutʲɪj ˈlʲvovʲɪt͡ɕ t͡ɕɪbᵻˈʂof ahoskatua. Errusiera ez diren hizkuntzetara egiten den transliterazioa oso aldakorra da: Chebyshev (ingelesez), Tchebycheff (frantsesez) eta Tschebyscheff (alemanez), esaterako)
* Datuak: Q206012
* Multimedia: Pafnuty Chebyshev / Q206012
# Pablo Antoñana

Pablo Antoñana Txasko (Viana, Nafarroa Garaia, 1927ko urriaren 29a - Iruñea, Nafarroa Garaia, 2009ko abuztuaren 14a) gaztelaniazko idazlea izan zen.

## Biografia

Logroñon Irakasletza eta Zaragozan Zuzenbidea ikasi zituen. El Busto, Sansol eta Desojo herrietako idazkaria izan zen. 1955ean Elvira Sainzekin ezkondu zen eta bi alaba izan zituen.
Euskal kulturaren aldeko lan handia egin zuen bai frankismo garaian zein ondorengo urteetan. Asisko Urmeneta marrazkigilearekin euskara ikasten aritu zen, Jorge Cortes Izal eta Jose Maria Jimeno Juriorekin batean.
1979ko ekainetik Eusko Ikaskuntzaren kidea zen. Diario de Navarra, Diario de Noticias eta Gara egunkariko Mugalari atalean idatzi zuen, hala nola artikulu ugari hainbat aldizkaritan.
1996an Vianako Printzea Saria lortu zuen eta 2007an Manuel Irujo Saria.

## Bibliografia

* El capitán Cassou, 1959 (Pamiela, 2013)
* No estamos solos, 1961 (Pamiela, 1993)
* El tiempo no está con nosotros, 1961.
* La cuerda rota, 1961 (Pamiela, 1995).
* El sumario, 1964 (Pamiela, 1984)
* Pequeña crónica, 1972 (Pamiela, 1983).
* Ipuin sorta: "Botín y fuego y otros relatos","Patrañas y otros extravíos", "La vieja dama y otros desvaríos", "Despropósitos", "Extraña visita y otras historia", "Último viaje y otras fábulas".
* El sumario (Pamiela, 1984).
* Pequeña crónica, 1972 (Pamiela, 1983).
* Relato cruento, 1977 (Pamiela, 1996).
* Botín y fuego y otros relatos (Pamiela, 1985).
* Patrañas y otros extravíos (Pamiela, 1985).
* Noticias de la Segunda Guerra Carlista (Pamiela, 1990).
* La vieja dama y otros desvaríos (Nafarroako Gobernua, 1993).
* Memoria, divagación, periodismo (Pamiela, 1996).
* Textos y pretextos (Bermingham, 1996).
* Despropósitos (Pamiela, 1997).
* Tierraestella (Bermingham, 1998).
* Miniaturas (Txalaparta, 1999).
* Extraña visita y otras historias (Pamiela, 1999).
* Último viaje y otras fábulas (Ttarttalo, 2001).
* De esta tierra y otras guerras perdidas (Pamiela, 2002).
* Aquellos tiempos (Lamiñarra, 2008).
* Escrito en silencio (Sahats, 2008).
* Kronika txikia (Pamiela, 2015) ("Pequeña crónica"tik itzulia).
* Hilvano Recuerdos (Pamiela, 2018)
* Odola oroi (Pamiela, 2019) ("Relato cruento"tik itzulia).

## Ikus, gainera

* Euskal Herriko erdal idazleak
* Nafarroako idazleak
* Bidasoan gora liburua

## Kanpo estekak

* "Agur idazle erosezinari"
* Datuak: Q3573295
* Multimedia: Pablo Antoñana / Q3573295
# Txelui Moreno

Txelui Moreno Sagues, ofizialki José Luis Moreno Sagues, (Burlata, Nafarroa Garaia, 1958ko urriarren 29a) politikari nafarra da.

## Ibilbidea

Lanbidez ospitaleko langilea da, eta LAB sindikatuko ordezkaria izan zen.
Ezker Abertzaleko kidea da. Hiru legealditan Burlatako Herri Batasunako zinegotzi izan zen. 2009tik ezker abertzaleko bozeramale lanetan aritu zen, eta urte horretan atxilotua izan zen Batasunako Mahai Nazionaleko kide izategatik, Bateragune proiektuaren aurka Baltasar Garzon epailearen aginduz egindako polizia operazioan.
2013 urtean Sortu alderdiaren Nafarroako borroka ideologikorako arduradun aukeratua izan zen, eta alderdi honen bozeramale gisa aritu zen.
2016an 'Tortura' y 'Aztnugal' zioen margoketa egiteagatik beste pertsona batzuekin batera atxilotua izan zen.

## Erreferentziak

* ↑ (Gaztelaniaz) «Las nuevas caras de Batasuna» El Correo 2011-01-30 (Noiz kontsultatua: 2020-05-29).
* ↑ (Gaztelaniaz) Press, -Europa. «Juan Kruz Aldasoro, Bakartxo Ruiz, Gorka Mayo y Txelui Moreno, entre los nombres del Consejo de Sortu en Navarra» www.teinteresa.es (Noiz kontsultatua: 2020-05-29).
* ↑ (Gaztelaniaz) elEconomista.es. (2016-04-19). «Detenido Txelui Moreno por injurias a la Guardia Civil en Burlada - EcoDiario.es» ecodiario.eleconomista.es (Noiz kontsultatua: 2020-05-29).

## Kanpo estekak

* Datuak: Q95748634
# Porsche Boxter

Porsche Boxter Porsche markaren kirol-automobil bat da, atzeko motor zentralizatuduna. Bi lagunentzako lekua eta atzeko trakzioa du.
1996tik gaur egun arte ekoitzitzen da.
* Datuak: Q463640
* Multimedia: Porsche Boxster / Q463640
# Egur ikatz

Egur ikatza landare edo animalia substantziei ura eta beste osagai lurrunkor batzuk kenduz lortzen den erregaia da. Karbono-hondakin beltz eta arina da, eta egurra 400 eta 700 graduen artean berotzerakoan sortzen da.
Tenperatura hau lortzeko, labe berezi bat erabiltzen da. Labe hau Egur ikatz labea deitzen da, egurra ganga batean apilatzen da eta beheko aldean sua sartzerakoan dena berotzen da ikatza sortzeko. Ezin da edozein moduan berotu, oxigeno kantitate minimo bat behar da.
Euskal Herrian, mende askoan ohiko jarduera izan da egurra kontrolpeko atmosferan errez egur ikatza egitea.

## Ekoizpena

Euskal Herrian, egur ikatza egiteko ohiko tokia txondorra izan da, hots, kono forma duen egur multzo handia. Lehenengo egurra bildu behar dugu. Txondorra egiteko, nahiago izaten da pagoa, haritza edo gaztainondoa erabiltzea, baina beste edozein zuhaitzetatik ateratako egurrarekin ere egin daiteke.
Ondoren egurra ondo txikitu edo moztu behar da. Txondorra egiteak oso teknika zehatzak eskatzen ditu. Txondorra altxatu baino lehen, egurra bildu eta txikitu beharra dago. Gero, txondorraren beheko partea izango den sare moduko zerbait egiten da txikitutako egur horrekin. Horren erdian makila bat jarri behar da gidatzat, eta alboetan beste lau makila, txondorraren tximinia eratzeko. Ostean, alkate deitzen den makila bat jartzen da: txondorraren garaiera zuzenduko duen ardatza.
Gero, behetik hasten da txondorra eraikitzen, enbor lodienak azpian, eta ondoren meheak. Armiarma-sare beten itxura izan dezake txondorrak.

## Historia

Egur-ikatzaren ekoizpen historikoak enborren pila konikoak eraikitzea eskatzen zuen, airea sartzeko aukera emanez eta hondotik egosketa piztuz. Prozesu horren eraginkortasuna, askotan ikazkin profesionalek egiten zutena, erabakigarria zen eta errekuntza-erritmoaren araberakoa zen. Jarduera masibo horrek nabarmen lagundu zuen deforestazioan, batez ere Erdialdeko Europan, non basoen kudeaketa ziklikoak landare-ikatzaren etengabeko hornidura ematen zuen.
Gaur egun, zur-eskasia duten eskualdeetan egiten da ikazte modernoa, eta tenperatura espezifikoak erabiltzen dira ateratzen den ikatzaren propietateak zehazteko. Finlandian eta Eskandinavian, batez ere pinuak oinarri hartuta, zurezko mundruna ekoizteak landare-ikatza sortu zuen, galdategietan kokearen ordezko gisa erabilia, eta bertako baso-soiltze azkarra eragin zuen. Hala ere, XIX. mendearen amaieran alkitrana ekoizteari utzi ziotenez, eremu horietan baso-berritzea gertatu zen.
Estatu Batuetan, egur-ikatzezko briketen forma modernoa Ellsworth B. A. Zwoyer-ek patentatu zuen 1897an, eta, ondoren, Henry Fordek ezagun egin zuen. Azken horrek zurezko azpiproduktuak eta automobilak fabrikatzeko zerrautsa erabili zituen. Berrikuntza horren ondorioz, Kingsford Company sortu zen, eta gertaera garrantzitsua izan zen landare-ikatzaren ekoizpenaren historia garaikidean.

## Ikus, gainera

* Kiln
* Ikazkintza

## Kanpo estekak

* Datuak: Q177463
* Multimedia: Charcoal / Q177463
# Azilu

Azilu Arabako erdi-ekialdeko herri eta kontzeju bat da, Iruraiz-Gaunako udalerriko herriburua, Iruraiz udalerri zaharrean kokatua. Udalerriko udaletxea Azilun dago.

## Demografia

* Aziluko biztanleria

## Garraioa

Eskualdeko Garraioa sareak linea bat ditu herrian:
* Eskualdeko Garraioa
| Zerbitzua | Hasiera | Ibilbidea | Amaiera ⁠ |
| 7 | Azilu Burgu Dulantzi Ozeta | Elgea • Marieta • Matura • Mendixur • Gebara • Etura • Audikana • Deredia • Dallo • Arrieta • Txintxetru • Etxabarri Urtupiña • Arbulu • Argomaiz • Gazeta • Añua • Trokoniz • Ixona • Egileta • Eretxun | Azilu Burgu Dulantzi Ozeta |

## Ondasun nabarmenak

* San Joan Bataiatzailearen eliza.
* San Juan eliza
* San Juan elizako leihoa
* Plazako biltegiak
* Udaletxea

## Bibliografia

* Alava, pueblo a pueblo. Jose Luis Sáenz de Ugarte (1983). Caja Provincial de Álava - Arabako Kutxa

## Kanpo estekak

* (Gaztelaniaz) Azilu, Iruraiz-Gaunako Udalaren webgunean.
* Datuak: Q2875139
* Multimedia: Azilu / Q2875139
# Arrieta (Iruraitz-Gauna)

    Artikulu hau Iruraiz-Gaunako herriari buruzkoa da; beste esanahietarako, ikus «Arrieta (argipena)».
Arrieta Arabako herria da, Iruraiz-Gaunako udalerrian kokatzen dena, Iruraiz udalerri zaharrean.

## Demografia

* Arrietako biztanleria

## Garraioa

Eskualdeko Garraioa sareak 2 linea ditu herrian:
* Eskualdeko Garraioa
| Zerbitzua | Hasiera | Ibilbidea | Amaiera ⁠ |
| 7 | Azilu Burgu Dulantzi Ozeta | Elgea • Marieta • Matura • Mendixur • Gebara • Etura • Audikana • Deredia • Dallo • Arrieta • Txintxetru • Etxabarri Urtupiña • Arbulu • Argomaiz • Gazeta • Añua • Trokoniz • Ixona • Egileta • Eretxun | Azilu Burgu Dulantzi Ozeta⁠ |
| 8b | Agurain Erdoña Ozeta | Etxabarri Urtupiña • Audikana • Etura • Gebara • Mendixur • Matura • Marieta-Larrintzar • Elgea • Hermua • Larrea • Axpuru • Narbaxa • Zuhatzola • Deredia • Dallo • Arrieta | Agurain Erdoña Ozeta |

## Ondasun nabarmenak

* Maria Magdalena eliza
* Kanpandorrea
* Arkupea
* Ataria
* Bataio harria
* Erretaula txiki bat
* Erretaula nagusia

## Bibliografia

* Alava, pueblo a pueblo. Jose Luis Sáenz de Ugarte (1983). Caja Provincial de Álava - Arabako Kutxa

## Ikus, gainera

* Arrieta (Artzibar)
* Arrieta (Bizkaia)
* Arrieta (Trebiñu)
* Arrieta (Zegama)

## Kanpo estekak

* (Gaztelaniaz) Arrieta udal webgunean
* Datuak: Q2743514
* Multimedia: Arrieta (Álava-Araba) / Q2743514
# Ezkerekotxa

Ezkerekotxa Arabako herria da, Iruraitz-Gaunako udalerrian kokatzen dena, Iruraitz udalerri zaharrean.

## Historia

Berazan Neolitoko arrastoak aurkitu dira. Ab Asturica Burdigalam bidea Ezkerekotxatik pasatzen zen. Ezkerekotxari buruzko lehen aipamena 1040koa da. Lazarragaren eskuizkribuan, Gugaz etorri nai badoçu... testuan aipatzen da, gorteko jai batean bere jauna dagoelako.

## Demografia

* Ezkerekotxako biztanleria

## Garraioa

Eskualdeko Garraioa sareak linea bat ditu herrian:
* Eskualdeko Garraioa
| Zerbitzua | Hasiera | Ibilbidea | Amaiera ⁠ |
| 8a | Agurain Azilu Erdoña Dulantzi | Alaitza • LAngarika • Gazeo • Ezkerekotxa • Txintxetru • Gereñu • Uribarri Jauregi • Adana • Gauna | Agurain Azilu Erdoña Dulantzi |

## Ondasunak

Ezkerekotxako San Roman elizak herriko historiarekin aldaketak izan ditu. Bere barnean harrizko erretaula bat dago, oso ez-ohikoa.

## Argazki galeria

* Baskula
* Bolatokia

## Erreferentziak

* ↑ (Ingelesez) Dominguez-Ballesteros, Eder; Arrizabalaga, Alvaro. (2015-05-04). «Laterality in the first Neolithic and Chalcolithic farming communities in northern Iberia» Laterality: Asymmetries of Body, Brain and Cognition 20 (3): 371–387. doi:10.1080/1357650X.2014.982130. ISSN 1357-650X. (Noiz kontsultatua: 2021-07-14).
* ↑ Botaya, M., & de los Angeles, M. (1997). La red viaria romana en el País Va sco. Isturitz, 8, 207-231.
* ↑ «San Erroman eliza, Ezkerekotxa» Álava Medieval / Erdi Aroko Araba 2018-12-29 (Noiz kontsultatua: 2021-07-14).
* ↑ «Testua» www.ehu.eus (Noiz kontsultatua: 2021-07-14).
* ↑ (Gaztelaniaz) «Iglesia de San Román de Ezkerekotxa» Álava Medieval / Erdi Aroko Araba 2018-12-28 (Noiz kontsultatua: 2021-07-14).

## Kanpo estekak

* (Gaztelaniaz) Ezkerekotxa udal webgunean
* San Erroman eliza - Bisita birtuala
* Datuak: Q3062845
* Multimedia: Ezkerekotxa / Q3062845
# Gazeo

Gazeo Arabako herria da, Iruraitz-Gaunako udalerrian kokatzen dena, Iruraitz udalerri zaharrean.

## Demografia

* Gazeoko biztanleria

## Garraioa

Araba Bus sareko lineak zerbitzua ematen dio herri honi:
* Araba Bus
| Zerbitzua | Hasiera | Ibilbidea | Amaiera ⁠ |
| 5 | Gasteiz (geltokia) | Gasteiz (Alas/Boulebard) • Gasteiz (Madril/Arantzabela) • Arkauti • Arkauti (Nekazaritza i.) • Arkauti (akademia) • Oreitia • Burgu • Dulantzi • Gauna • Adana • Uribarri Jauregi • Gereñu • Alaitza • Langarika • Gazeo • Agurain • Erdoña • Zalduondo • Araia (Iduia) | Araia |
Gainera, Eskualdeko Garraioa sareak linea bat ditu herrian:
* Eskualdeko Garraioa
| Zerbitzua | Hasiera | Ibilbidea | Amaiera ⁠ |
| 8a | Agurain Azilu Erdoña Dulantzi | Alaitza • LAngarika • Gazeo • Ezkerekotxa • Txintxetru • Gereñu • Uribarri Jauregi • Adana • Gauna | Agurain Azilu Erdoña Dulantzi |

## Ondasun nabarmenak

* San Martin Tourskoaren eliza

## Argazki galeria

* Eliza
* Elizako leihoa
* Elizako atariko kapitelak
* Eliza barrutik
* Baskula

## Kanpo estekak

* (Gaztelaniaz) Gazeo udal webgunean
* San Martin Toursekoaren eliza - Bisita birtuala
* Datuak: Q3099740
* Multimedia: Gazeo / Q3099740